JohanHeinsen/ENO huggingface dataset:
Viborger Samler, 1847-01-19
Frankerig. Paris, den 10de Januar. Den nuværende Pengecrisis truer med at vedblive længere, end man havde haabet. Pengemangelen er nu mere følelig end før, og endog det Laan, den franske Bank har gjort i London, og der kan bringes til 80 Mill. Franker, har ikke kunnet gjenoprette Tilliden. Tvertimod anseer man dette Laan for utilstrækkeligt, naar Regjeringen om faa Maaneder udtager sine sidste Deposita af Banken, og Nødvendigheden af nye Kornindførsler fører endnu flere Contanter ud af Landet. De store Pengemagter have af Forsigtighed allerede realiseret anseelige Salg af franske Renter, da de ere sikkre paa, at Regjeringen snart vil være nødsaget til at forlange Fuldmagt af Kamrene til, for Aarets Slutning, at gjøre et Laan af 200 Mill. Fres. Bankens Forlegenhed sysselsætter Pariserpressen; man veed, at der i Bankens Raad er omtalt at forhøie Disconton og at formindske Forfaldsdagenes Antal fra 90 til 60, samt at sidstnævnte Forslag ikke har stødt paa saa stærk Modstand, som Discontoens Forhøielse. Det synes umuligt for Banken at fyldestgjøre de mange Forlangender om Contanter, og man befrygter, at den endnu i denne Uge maa tage sin Tilflugt til indskrænkende Forholdsregler. Idag ere flere Tilførsler af Sølvbarrer fra London bragte ind i Bankens Hvælvinger; Resten af de 20 Mill. ankommer om faa Dage, for derefter strax at sendes til Mønten og omsmeltes til 5 Franestykker.
Viborger Samler, 1847-01-19
Frankerig behøver aarligen omtrent for 2 Mill. FranesKorn; Hectolitr. beregnet til en Gjennemsnitspriis af 25 Fres. - Deficitet i dette Aars Høst udgjør 40 a 45 Dage, altsaa omtrent 250 Mill. Fred, der enten i Contanter eller imod Varers Export ere afsendte til Udlandet, og af hvilken Sum endnu 125 Mill. skulle tilveiebringes. Hertil kommer desuden, at Kornprisen ikke længere udgjør 25 men 35 Fres pr. Hectolitr.
Viborger Samler, 1847-01-19
Til de Oversvømmede ved Loire er tegnet et Subscriptionsbeløb af over 2 Mill. Fres.
Viborger Samler, 1847-01-19
Paris, den 12te Jan. Kongen har igaar aabnet Kamrene ved en Throntale, hvori udhæves Følgende: M. H. Pairs, m. H. Deputerede! Det er mit første Ønske, at De ville yde min Regjering hele Deres Medvirkning, forat lindre de Lidelser, der i dette Aar hvile paa en Deel af vor Befolkning. - Jeg har ilet med at anbefale de Forholdsregler, der egne sig til Opnaaelsen af dette Formaal. Jeg haaber, at vi ved fast Opretholdelse af Orden, ved Frihed og Sikkerhed i Handelscommunicationerne, ved en rigelig og velforstaaet Anvendelse af Statens Midler, der kommer Privatgoddædigheden til Hjælp, ville kunne mildne disse Prøvelser, for hvilke Forsynet ikke stedse skaaner de lykkeligste Stater. (Almindelige Yttringer og Tegn paa billigelse.) Mine Forhold til alle udenrigske Magter give mig den faste Tillid, at Verdensfreden, er sikkret. Min høitelskede Søns, Hertugen af Montpensters, Giftermaal med min høitelskede Niece, Luise Fernande. Jnfantinde af Spanien, har fuldstændiggjort de Glæder og Fortrøstninger, som Forsynet skjænker mig. Denne Forbindelse vil være et nyt Pant paa det gode og inderlige Forhold, der i saa lang Aarrække hersker imellem Frankerig og Spanien, og hvis Opretholdelse er saa ønskelig saavel for disse Staters Velvære, som for deres gjensidige Sikkerhed. (Dette Sted, sige de ministerielle Journaler, gjorde et dybt Jndtryk, man raabte: Kongen leven Jeg har Anledning til at haabe, at Anliggenderne ved Platafloden ville ordnes uden længere Anstand, i Overeensstemmelse med min Regjerings Anskuelser og i Overeensstemmelse med Dronningen af Englands Regjering, for at Handelsikkerheden kan gjenoprettes i hine Egne.
Viborger Samler, 1847-01-19
Med Keiseren af Rusland har jeg sluttet en Skibsfartstractat, der ved retfærdig Reciprocitet i vor Søforbindelse med dette Rige sikkrer os de Fordele, som det var af Vigtighed for os at erholde.
Viborger Samler, 1847-01-19
En uventet Begivenhed har indvirket forstyrrende paa den ved den sidste Wienertractat begrundede Tilstand af Anliggenderne i Europa (un erenement inattendu a altere). Republiken Krakau, en uafhængig og neutral Stat, er indlemmet i Riget Østerrig. Jeg har protesteret mod dette Brud paa Tractaierne (infraction aux traites). – (Meget vel, meget vel! Kongen leve J. Landets Jndre vidner, trods de Aarsager, der kunde standse samme, den bestandige Stigen i de offentlige Jndtægter om at Landets Virksomhed og Ressoureer tiltage og voxe. De ville ogsaa have at beskæftige dem med de Forholdsregler, der egne sig til at fremme Colonisationens Fremskridt og Landets indre Velvære. Den ved vor Hærs Tapperhed og Hengivenhed saa lykkelig gjenoprettede Rolighed tillader os modent at prøve dette vigtige Spørgsmaal, angaaende hvilket et særeget Lovudkast vil vorde forelagt Dem. Mine Herrer, En fælleds Følelse besjæler os! De indvie Dem alle, ligesaavel som Jeg og Mine, til vort Fædrelands Lykke og Storhed. – Med Tillid venter jeg af Deres Fædrelandskjærlighed og Deres Viisvom den til Fuldendelsen af dette store Værk nødvendige Bistand. Lader os ei trættes ved at bære denne Byrde; Frankerig, vil høste Frugterne af Deres møisomme Jdrætter, (Meget godt Kongen leve, Meget godt Kongen fremsagde denne Tale, der skjænkedes den meest spændte Opmærksomhed, med fast Stemme, og havde et godt Udseende. Lord Normanbys Nærværelse i engelsk Generalsuniform bidrog til at forstærke bifaldsraabet, der omgav Kongen, da han omtalte det spanske Ægteskab. Grev Apponys Udseende var endnu, mere hovmodigt Crogne) end sædvanlig. Talrige trefarvede Faner vaiede idag for første Gang fra den granatrødde, med Guld be bræmmede Baldachin over den gyldne Stol, der kaldes Throne. Ved Siden af Kongen sad hans 4 Sønner (Hertuginden af Orleans befandt sig ikke vel, og var fraværende tilligemed Greven af Paris); noget dybere sad til begge Sider Ministrene i stort Costume, bedækkede med Ordener, den gamle Marschal Soult i den glurende Marschalsuniform, end dybere Hærens og Flaadens Stabsofficierer.
Viborger Samler, 1847-01-19
Rusland og Polen. Warschau, den 10de Jan. Efter keis. Befaling er Kongeriget Polen erklæret at henhøre til den 13de Kreds af Keiserdømmets Land- og Vand Forbindelse.
Viborger Samler, 1847-01-19
Jndenlandske Efterretninger.
Viborger Samler, 1847-01-19
Kjøbenhavn. Den nye Redacteur af "Dansk Folkeblad, Hr. Cand.jur. Hother Hage (Broder til afdøde Johannes Hage), aabner dets Spalter med en Udtalelse om vore politiske Tilstande, hvori det hedder: "Der er imidlertid al Grund til at antage, at den Tilstand, hvori vi befinde os, er forbigaaende, at det er en, om ei nødvendig og naturlig, saa dog forklarlig Overgangsperiode. En ydre eller indre Begivenhed kan, inden vi ahne det, vække Folkets Kraft, gjøre Krav paa dets Anstrængelse og fremkalde et nyt og andet Liv. Man bør derfor ei ganske fortvivle, fordi vor Tilværelse fortiden er saa lidet tiltrækkende; Hver maa efter bedste Evne arbeide paa, at den kan blive en anden, uden at fordre umiddelbare Resultater af sin Virken. Jeg har derfor troet at burde bidrage hvad der staaer i min Magt til at et af de Organer, hvorigjennem der hidtil med en sjelden Selvstændighed, Dygtighed, Udholdenhed og Selvopoffrelse er virket for Frihed, Retfærdighed og Sandhed, er skal forstumme, og naar man stræber med en redelig Villie, vil altid Noget kunne udrettes. Naar vore Forhold efterhaanden have ordnet sig, naar Kræfterne have faaet Leilighed til at udvikle sig, da vil Journalistens Stilling i Samfundet blive en anden; der vil da ei blive Mangel paa Mænd, der ville føle Kald og Lyst til at virke for Folkets Oplysning, der ville tale til og for Folket, og jeg skal da gjerne vige Pladsen forden, der har større Krav paa at indtage den."
Viborger Samler, 1847-01-19
Den 13de Jan. var der paa den kgl. Skydebane i Kjøbenhavn samlet c. 200 ældre og yngre academiske Borgere, deriblandt flere af Universitetslærerne, for som de foregaaende Aar at feire den Fest til Fædrenes Minde, der samtidig høitideligholdes ved alle Nordens Universiteter. Som Gjæster, vare blandt Andre indbudne Etatsraad Øhlenschlæger, Prof. Clausen, Pastor Grundtvig og Registrator Petersen, Festtalen holdtes af Pastor Grundtvig, og Gjenstanden for samme var Nordens historiske Minder, hvorover han udbredte sig med den ham egne Kraft og Liv. Det kunde ikke andet end gjøre et dybt Jndtryk paa Enhver at see ham endnu i sin Alderdom med samme Begeistring som i sin Ungdom vise, hvilke historiske Minder Norden eier fremfor andre Folk. J den store Sal, som var smukt decoreret med Flag, Grønt og, andre Emblemer, anrettedes derpaa et Maaltid, ved hvilket Pastor Grundtvig udbragte en Skaal for de historiske Minder. En anden Mindets Skaal udbragtes af Cand. Ploug, der med smukke og passende Ord mindede om Henrik Wergeland, Carl Bagger og Esaias Tegner. Prof. Clausen opfordrede i Slutningen af et indholdsrigt Foredrag til at slutte sig sammen for at skabe vort Fædreneland en bedre Fremtid end den vore Fædre havde skabt det. Af andre Skaaler udhæves Cand. Liebes for Universiteterne i Upsala, Christiania og Lund, for deres Lærere og Studenter, Mag. Hammerichs for Pastor Grundtvig, Candidat Schacks for Etatsraad Øhlenschlæger og Prof. Lieb manns for Prof. Clausen, Cand. Plougs for Registrator Petersen, der den Dag første Gang var bleven indført i Studenternes Kreds, Registrator Petersens for Rasks Minde, Cand. Brix's for det unge Danmark og Cand. Plougs for Nordens Eenhed.
Viborger Samler, 1847-01-19
J det kgl. kjøbenhavnske Skydeselskab er i disse Dage en Jøde bleven optaget som Medlem af Broderskabet, og det er den Første af den mosaiske Troesbekiendelse, der i den lange Række af Aar, Selskabet har bestaaet, er bleven optaget i samme, uagtet der nogle Gange fra mosaiske Medborgeres Side er bleven gjort Forsøg derpaa. (Flp.)
Viborger Samler, 1847-01-19
Det skandinaviske Selskab i Paris høitideligholdt sit Julegilde den 3die Januar. Deeltagerne i Festen, 100 i Tallet, samledes i en kolossal, festlig smykket Sal, i hvis ene Ende de 3 nordiske Faner vaiede over Præsidiet. Man dinerede paa nordisk Viis og under Maaltidet herskede en paa een Gang livlig og alvorsfuld Stemning.
Viborger Samler, 1847-01-19
Den skandinaviske Sangforening afsang flere nordiske Sange og fire til Festen digtede Sange bleve afsungne af samtlige Deeltagere. Skaaler udbragtes for Scandinavien, Frankerig, de skandinaviske Selskaber, de skandinaviske Studerende, for Haandværkerne, for Nordens Qvinder, for Polen, for Ophævelsen af den i Danmark bestaaende, Jndskrænkning af Vandringsfriheden, for Almeenoplysning, for en engere Union mellem Sverrig og Norge (af Normanden Munch-Ræder), for Jndustriens Opkomst og for Gjenkjendelse i Hjemmet. Man skiltes ad Kl. 12, og samtlige Deeltagere af de forskjelligste Stillinger i Borgersamfundet vare enige i, at de ikke erindrede sig nogensinde at have deeltaget i en saa smuk Fest.
Viborger Samler, 1847-01-19
Theologisk Embedseramen. Fredagen den 15de Januar: H. C. Vogelsang, Laudabilis; V. U. Hammershamb og J. A. Møller Haud illaudabilis. J "Bl. Td. hedder det i en Artikel om de høie Priser paa Levnetsmidler: "Det er Beboerne i Stæderne, som ere de meest lidende, det er dem, som for Tiden maa betale de høie Priser for de Gjenstande, som produceres paa Landet, og som blive fordyrede ved Consumtions=Afgiften, som naturligviis meest rammer dem, der consumere meest af de Gjenstande, som ere consumtionspligtige. Over hele Tydskland klager man især i disse Tider over denne trykkende Afgift, og hos os har man i begge Stænderforsamlinger gjort denne vigtige Gienstand til nøiagtig Undersøgelse, samt andraget hos Regjeringen om Afskaffelsen, af Consumtions= samt Formalings-Afgiften, som meest rammer den Uformuende. Aldrig har der været større Anledning til Ophævelsen af denne Afgift, end netop nu, og aldrig har det været mindre vanskeligt for Finantserne, end netop nu, da Tilstanden saa afgjort har forbedret sig. Ophævelsen kan skee som en midlertidig Foranstaltning, indtil man søger at erstatte endeel af Finantsernes Tab i Indtægten, men man bør ikke erstatte denne ved nogen Afgift som atter rammer den Uformuende meest, men netop ved en Afgift som rammer Formuen. Lad Finantserne, naar behøves, tage Erstatning hos de Formuende, enten ved Opkrævning af en Deel af den eftergivne Landskat i Kongeriget, eller ved Gjenindførelsen, om ikke af en 1/4 pCt. saa af en 1/2 pCt. Afgift, eller hvilkensomhelst lignende Afgift, som ikke rammer Arbeidsklassen eller den Uformuende og Fattige. Af Mangel paa Vind have vore Vindmøller i længere Tid ikke været istand til at male, og Bagerne befinde sig derfor saameget mere i Forlegenhed for Meel, som en herværende Dampmølle ved en Beskadigelse i sit Maskineri er forhindret fra at tilfredsstille sine Kunder.
Viborger Samler, 1847-01-19
J Slutningen af forrige Uge har en Tjenestekarl paa Amager forsøgt at tage Livet af sig selv ved at skyde sig igjennem Munden med løst Krudt. Sit Forsæt opnaaede han ikke, men Ansigtet har han spoleret paa en saa rædsom Maade, at han vil bære frygtelige Spor de af hele sit Liv. Aarsagen til dette Forsøg vides ikke.
Viborger Samler, 1847-01-19
Ved et i Stege den 13de Januar afholdt Prøvevalg paa en Stænderdeputeret mødte af 78 Stemmeberettigede 41, hvoraf 40 stemte for Kammerraad Puttferchen og ligesaa mange for Cand. juris H. Hage.
Viborger Samler, 1847-01-19
Det schleswig-holstein launborgske Cancelli har besluttet, at Advocat Beseler og Dr. Lorenzen i Kiel skulle anklages for deres udviste Færd ved den Neumünsterske Forsamling den 20de Juli f. A. Tillige har Cancelliet befalet Valgdirecteuren for Staden Slesvig at udslette Beseler af Valglisten, fordi der er anstillet Criminal undersøgelse mod ham. Beseler, der i denne Tid har opholdt sig i Kiel, bragtes den 13de de om Aftenen et Hoch af Stadens Borgere og øvrige Jndvaanere, der under Sangen "Schleswig=Holstein, osv. i et Tog af flere Tusinde droge hen til hans Bopæl. Ogsaa Kammerherre v. Scheel var samme Dag i Kiel, men han fik intet Hoch; tvertimod gjorde man under hans Vinduer Demonstrationer af en anden Art. Vagterne vare fordoblede og Militairet, som skred ind, saarede Flere. Senere blev hele Militairmagten forsamlet paa Exerceerpladsen. Fra Frankfurt hedder det nu, at Baron v. Thienen (Adlerflycht), der er ansat ved det holsteen lauenburgske Forbundsgesandtskab, som Medlem af det holsteenske Ridderskab har fundet sig foranlediget til at opgive den danske Statstjeneste og tage sin Afskeed, og det uagtet han skal have havt Udsigt til at blive Ministerresident i Hamborg. J "Berl. Tid." har en Jndsender paa en meget anbefalende Maade omtalt den paa Boghandler Kabells Forlag ifjor udkomne, af Skolelærer og Dannebrogsmand, Christensen i Viborg omarbeidede A. F. Just's Haandbog, hvortil Hs. H. Biskop Øllaaard har leveret Fortalen og i denne udtalt en særdeles gunstig Dom over Bogens Jndhold. – Blandt Mere siger Jndsenderen i Bl. Tid.: at den eneste Læsebog for Almueskoler, der, efter hans Formening, for Øieblikket kan rivalisere med Just's Haandbog i Godhed og Hensigtsmæssighed, er P. Hjorts. Denne sidste har et langt betydeligere Omfang og et større Forraad af mindre Stykker (men er derfor ogsaa næsten 3 Gange saa dyr). Hvad derimod Jndsubetinget foretrækker i nærværende Udgave af Just's Haandbog, er Orthographien, der hos Hjort er i mange Henseender særegen og afvigende fra vedtagen Sprogbrug, og i Særegenhederne ikke engang altid conseqvent, medens den her anmeldte Læsebogs med megen Omhu behandlede Orthographie conseqvent overholder den almindeligt herskende Sprogbrug. - Just's Haandbog har nu oplevet det 14de Oplag, og man kan sikkert antage, at nogle og tyve tusinde Exemplarer successivt ere forbrugte heraf.
Viborger Samler, 1847-01-19
Udnævnelser og Entledigelse. Under 9de d. M. har Hs. Maj. allernaadigst beskikket Conservator ved Kjøbenhavns Universitets anatomiske Samlinger, Regimentschirurg J. C. Jbsen, til Lector i Anatomien i det lægevidenskabelige Facultet ved Universitetet. Under samme Dato har Hs. Maj. allern, beskikket Cand. theol. F. W. Milo til Sognepræst for Kornerup og Svogersløv Menigheder i Sjælland. (Besidderen af Grevskabet Lethraborg udøver jus proponendi til dette Sognekald). - Under 14de d. M. har Hs. Majestæt allern, tilladt Proprietair Skibsted at udtræde af Tiendecommissionen for Thylands og Vester=Han Herreds District i Thisted Amt, og derhos beskikket Proprietair C. A. Bendixen, til Medlem af bemeldte Commission.
Viborger Samler, 1847-01-19
Ledige Embeder. Tjæreby og Alsynderup Sognekald i Sjælland, ny Ansættelse 300 Rbd. (Opslaaet vacant den 8de Januar). - Skjelby- og Gundersløv Sognekald i Sjælland, ny Ansættelse 375 Rbd. (Opslaaet vacant den 14de Januar).
Viborger Samler, 1847-01-19
Handels-Efterretninger. Kieler Omslag er begyndt og tager en rask og regelmæssig Gang. Af Penge er der Overflødighed, og den oftere udtalte Frygt for, at Rentefoden skulde stige, viser sig fuldkommen ugrundet. For gode Prioriteter i adelige Godser har der forgiæves været udbuden betydelige Summer til 3 1/2 pCt., medens der er udsat mange Capitaler til 3 pCt. (Alt. Merc.)
Viborger Samler, 1847-01-19
Godset "Düttebull" i Angeln er solgt til Hr. P. Meyer, fra Altona for 65,000 Rdlr. Cour. (Alt. M.)
Viborger Samler, 1847-01-19
Kjøbenhavn, den 16de Januar. Hvede og Byg have vi allerede anført stiger med hver Postdag i Udlandet. Her har man betalt for 110-111 Pd.s Byg til at modtage i Provindserne 11 Mk. 8 s. Bco 7 1/2 Rbd.), og et Par Partier Hvede til 17 Mk. a 17 Mk. 8 s. Banco for 128131 Pd. vægtigt (omtrent 11 a 11 1/2 Rbd.), og Havre af 7889 Pd.s Vægt til at modtage i Landscrona til 7 Mk. (4 1/2 Rbd.) (Bl. Tid.)
Viborger Samler, 1847-01-19
Vinteren har hidtil ikke hindret Farten over Storebelt, og Dampskibet kunde endnu den 11te De, gaae ligge til Nyborgs Skibsbro; men den 12te om Morgenen var Havnen tillagt, saa at Dampskibet har maattet lægge an i Slipshavn og Post og Passagerer derfra transporteres paa Vogne til Nyborg.
Viborger Samler, 1847-01-19
Krigsluen - hedder det i Thisted Avis af 14de Ds. – har ogsaa begyndt at blusse i Liimfjordens ellers fredelige Farvande. J Løverdags leveredes et stort Søslag imellem Nykjøbings og Landets Aalestangere paa Fuur Bredning. Vore uforfærdede Søfolk aabnede Bataillen og bidroge væsentlig til en fuldstændig Seier over den 3 Gange saa stærk Fiende, som flygtede i den vildeste Uorden. Saavidt vides er ingen Døde blevet paa Pladsen; de Saaredes Antal er ubekjendt.
Viborger Samler, 1847-01-19
Kornpriserne i Randers vare den 15de Januar følgende: Rug, 7 Rbd. 3 Mk. a 7 Rbd. 5 Mk.; 2 radet Byg 5 Rbd. 4 Mk. a 5 Rbd. 5 Mk.; 6 radet dito 4 Rbd. 3 Mk. a 4 Rbd. 4 Mk.; hvid Havre 3 Rbd. 4 Mk. a 4 Rbd. (Hos Kjøbmændene). Oxekjød kostede paa Torvet 10 a 12 s.; Smør 16 a 18 s. pr. Pd.; Æg 3 Mk. Snesen. (Rand. Av.)
Viborger Samler, 1847-01-19
Fallitter. Kartoffeldampbrændeviinsbrænder Bertel Christian Brøndum; Spekhøker Edvard Emil Bock og Sadelmagermester Christian Black, Alle i Kjøbenavn. (Forlangt indrykket.)
Viborger Samler, 1847-01-19
En Jndsender, der underskriver sig N. N., har i Viborg Avis Nr. 9 ladet indrykke en Artikel, angaaende den Maade, hvorpaa Stiftsprovst Ursin troer sig kaldet til at raisonnere over de Afdøde; men naar Jnds, ikke veed, om en Præst maa holde Skjændetaler over de Døde, eller ei, da kunde vi henvise ham til Lovens 2101 & 2, hvorefter det vel er Præsten tilladt, efter Anmodning at holde Ligtaler, men vel at vogte sig for, at han intet Usømmeligt melder om de Afdøde". Dersom Præsten forseer sig heri, kan jo den Afdødes Familie, om den vil, drage Præsten til Ansvar; men høist urigtigt mene vi det er at sige noget Ondt eller Fornærmeligt om de Døde, da der ikke udrettes andet derved, end at opirre vedkommende Familie til Vrede; de Døde kunde Præsten hverken skade eller gavne, ligesom han heller ikke skal befatte sig med at være deres Dommer. Forøvrigt antage vi, at Familien med Ligfølget gjør bedst i, naar en Præst holder Skjændetaler ved Graven, at bortfjerne sig og lade Præsten staae.
Viborger Samler, 1847-01-19
AVERTISSEMENTS. At Enkemadamme D. M. Rosendahl, fød Konnerup, i Gaar Morges Kl. 7, ved en blid og rolig Død, 83 Aar gammel, omskiftede Tiden med Evigheden, bliver det herved min Pligt at anmelde for fraværende Slægt og Venner. Wischum, den 16de Januar 1817. H. E. Christine sal. Bag. Den geistlige Forening for Salling. og Omegn holder et Møde i Skive Præstegaard den 27de Januar 1847, Formiddag Kl. 10, Prædiken Kl. 11.
Viborger Samler, 1847-01-19
En stor Paraply med Træknap er bleven forbyttet Lind. med en Dito med Haandtag af Horn.
Viborger Samler, 1847-01-19
(Hermed følger Tillæg). (Viborg Amtsraads Forhandlinger. til Viborg Stifts-Tidende Tillægs-Ol Noartiinaaner paatrasserner, tract,
Viborger Samler, 1847-01-19
Viborg Amtsraads Forhandlinger. (J Udskrivt af Forhandlinge Protocollen) (J Udskrivt af Forhandlinge Protocollen) Aar 1846 Tirsdagen den 8de December holdt Viborg Amtsraad det sædvanlige Fjerdingaarsmøde, og var der tilstæde Stiftamtmanden, Kammerraad Grønbech, Hofjægermester Lüttichau, Kammerraad Bloch, Proprietair Møller og Etatsraad Holm. Formanden bemærkede, at han paa Raadets Vegne, siden forrige Møde ikke har afgjort andre Sager end dem, han specielt vil nævne efter deres Journalorden. Foretaget blev. A. Fattigvæsenssager. Nr. 11 A. - 1845. Formanden fremlagde den ifølge det kongl. danske Cancellies Resolution af 22de Marts 1845 erhvervede Mortificationsdom paa en af Skomager John Alstrup i Viborg til det Folsachske Legat, under 5te Decbr. 1820, for 50 Rbd. udstædt og den 6te f. M. tinglæst Panteobligation, hvilken Dom det blev bestemt at tilstille Amtsforvalteren som Regnskabsfører for Amtsfattigkassen, forat han derefter kan berigtige Antegnelserne i vedkommende Regnskab, ved at foranstalte den af Retsskriveren, givne Paategning paa en senere til Amtsfattigkassen af bemeldte Debitor udstædt Obligation for samme Beløb, udslettet. Nr. 117 A. - 1845.
Viborger Samler, 1847-01-19
Kammerraad Bloch fremlagde den af ham efter Amtsraadets Opfordring forfattede, og af Raadet bifaldte Repartition over Vederlaget for Herredskassepengene paa de forskjellige Fattigdistricter, af hvilken Repartition blev meddeelt Amtsforvalteren Extract, hvilken ogsaa til Forstanderskabernes Efterretning foranstaltes trykt og omdeelt med Bekjendtgjørelsen af Forhandlingerne. Nr. 74 A. - 1846. Formanden fremlagde det kongl. danske Cancellies Skrivelse af 10de Novbr. 1846, i hvis Følge Fuur Sogns Beboere kunne vente, paa nærmere indgivende Andragende, at erholde det paa Sognets Fattigvæsen lydende Actiebrev for Bankhæftelsen af Fuur Sogns Kongetiende ombyttet imod et nyt, lydende paa Jhændehaverne.
Viborger Samler, 1847-01-19
Denne Resolution blev communiceret Fuur Sogneforstanderskab og Amtmanden anmodet om, paa Amtsraadets Vegne, at annullere Prohibitivpaategningen, naar sligt nærmere Andragende indkommer imellem Amtsraadets ordinaire Moder. Trors SSIssinaaner Nr. 76 A. - 1846.
Viborger Samler, 1847-01-19
J Betragtning af, at der i en lang Aarrække efter Amtsfattigdirectionens Resolution er bleven tilstaaet til afdøde Søren Nielsens blinde Datter Elisabeth Sørensdatter af Gjedsted, en aarlig Understøttelse af 6 Rbd. af Amtsfattigkassen, besluttede Raadet, at denne Understøttelse bør vedblive for indeværende Aar, men for de følgende Aar vil det beroe paa de Oplysninger, som Regnskabet over Fattigvæsenets Jndtægter og Udgifter for indeværende Aar maatte indeholde, om Bidraget kan vedblive eller ikke. Nr. 86 A. - 1846. Formanden fremlagde en af Pastor Visbye i Vestervelling udstædt og tinglæst Declaration, dateret 12te Januar 1846, i hvis Følge nogle Jens v. Havens Legat til Trængende i Vestervelling og Skjern Sogne tillagte Afgifter af 2de Halvgaarde i Overhammershøi, fremdeles skulle hæfte paa disse Gaarde.